Täna saates -
Ukraina kaose äärel -
Politsei ja meeleavaldajad peavad veriseid lahinguid.
Kuidas reageerib kogudus?
ÜRO raport süüdistab Põhja-Koread inimõigusrikkumistes ja hoiatab,
et selle juhti võidakse süüdistada inimsusevastastes kuritegudes.
Afro-ameeriklaste ajalugu ja misjoniliikumine:
see naine tahab nägemust üles õhutada.
KRISTLIKU MAAILMA UUDISED
Tere. Olen Efrem Graham. Wendy ja George on tööreisil.
Ukrainas süvenevad politsei ja meeleavaldajate lahingud.
Kokkupõrkeis hukkus kümneid ja haavata sai sadu.
Osapooled jõudsid kokkuleppele erakorraliste valimiste suhtes
ja opositsioonijuhtide pääsemises uude ühisvalitsusse.
Olukord on endiselt ebastabiilne. Jätkab Mark Martin.
Mees koristab tänavat. Kiievi Iseseisvuse väljak on rahulik.
Üks meeleavaldajaist kannab risti.
See on terav kontrast neljapäevasele verevalamisele.
Kokkupõrkes on hukkunud 70 opositsiooniliiget ja 3 politseid.
Üle 500 meeleavaldaja sai haavata. Ligi 30 politseinikku sai kuulihaavu.
20. veebruar on Ukraina iseseisvuse kurvim päev.
Peame ütlema, et see tuleb lõpetada.
Aitab verevalamisest. Ka eile hukkus üle 75 inimese.
EL diplomaatide juhitud kõnelused paistavad vilja kandvat:
Uus ühisvalitsus moodustatakse 10 päeva jooksul.
Aasta lõpuks korraldatakse erakorralised valimised.
Presidendi võimu ja õigusi kärbitakse põhiseadusmuudatustega.
Steve Weber Ukraina CBNst kiitis kristlaste aktiivsust.
Kristlased on tulipunktis ning paluvad Jumalalt kaitset,
mõõdukust ja rahu. Ka on paljud kirikud avanud uksed
Maidanil ehk Iseseisvusväljakul. Nad töötavad ajutiste haiglatena.
Meeleavaldajad on olnud Iseseisvusväljakul 3 kuud.
Kriis algas, kui president lükkas tagasi lepingu ELga
ja lähendas suhteid Venemaaga. Rahva rahulolematus on sügav.
Weberi sõnul on rahval kõrini korrumpeerunud valitsusest.
Mark Martin, CBN News
Ukrainlane Sergei Rakhuba juhib teenistust Russian Ministries.
Kas usud, et osapooled jõuavad püsiva leppimiseni?
Palvetame selle eest.
Hoidsin rahutuste keskel olevate teenistusliikmetega ühendust.
Nad näevad esimesi lootuskiiri.
Kokkulepe tekitab tänaval võitlevas rahvas lootust.
Loodame ja palvetame, et valitsus ei reeda oma lubadusi,
nagu mitmel korral varem.
Kuidas kristlased aidata püüavad?
Kogudus on jäänud erimeelsuste ja tüli keskele.
Mul on hea meel, et see ei alistu korrumpeerunud valitsuse ees.
Viimaste päevade vältel kokku hoidnud kogudus
püüab jõuda lahingute osapoolteni
praktilise teenimisega.
Nad aitavad haavatuid ja toovad tänavaile lootust.
Kirikud avavad oma uksed ja pakuvad võitlejaile ja haavatuile abi.
Aidatakse peresid, kes kaotasid lahinguis lähedasi.
Kristlased tegutsevad varasemast aktiivsemalt.
Nad palvetavad, pakuvad abi ja sirutuvad kannatajate poole.
Pildil palvetab tänaval preester.
Kuidas palvetad Ukraina eest?
Palvetan kodumaa Ukraina, sugulaste ja sõprade eest,
et maa saaks terveks ja kogudus aitaks protsessis kaasa,
tuues lootust ja ususõnumit katkisesse ühiskonda.
Mu süda on murdunud. Palvetan ja loodan kõigilt palvetuge.
Palvetame, et Jumal tooks lootust, taastamist ja leppimist.
Kas inimesed pöörduvad Kristuse poole?
Paljud on usule tulnud.
Paljud on avatud piiblisõnumile
rahutuste tõttu. Kui on raske,
pöörduvad inimesed Jumala poole.
Loodamegi, et kristlased ümbritsevad kõikjal Ukraina palvega
ja aitavad evangeelse kiriku juhtidel piiblisõnumit levitada.
Aitäh intervjuu eest!
Aitäh!
Meie kodulehel on lingid
Russian Ministries-i ja Ukraina CBN-i kodulehtedele.
75-aastane misjonär John Short vangistati Põhja-Koreas,
pere väitel Pjongjangis.
Shorti kodumaa Austraalia selgitab tema asukohta ja seisundit.
Põhja-Korea pole vastanud. Abikaasa hinnangul
vahistati ta koreakeelsete kristlike raamatute toomise tõttu.
Jeff Kingi arvates International Christian Concern'ist
on arest seotud sellega, et ÜRO süüdistas taas Põhja-Koread
inimsusevastastes kuritegudes.
ÜRO komisjoni juht oli austraallasest kohtunik.
Juhtumiga tahetakse ehk kätte maksta ja seda läbirääkimistel kasutada.
See on muidugi vaid oletus,
kuid karistus näib antud üleastumise puhul kohatu.
Jeff Kingi intervjuud näeb Gary Lane'i blogis meie kodulehel.
ÜRO raportis süüdistatakse Põhja-Koread
mh vägistamistes, mõrvades, piinamistes, seksuaalses vägivallas
ja sundabortides.
Ligi 30 000 kristlast vireleb usu tõttu Põhja-Korea vanglates.
Üks põrandaalusesse kogudusse kuulunud naine pääses vabadusse.
George Thomas kohtus temaga Lõuna-Koreas.
Tema nimi on Kim Eun Jin, ta on 31-aastane.
Ta sündis Pyongyangis, Põhja-Koreas.
Tema tunnistus on haruldane.
CIA andmeil on Põhja-Koreas 24 miljonit elanikku,
kellest 2 protsenti ehk 480 000 on kristlased.
Vaid väiksel osal neist on õnnestunud põgeneda.
Kim Eun Jin on üks neist.
Lapsepõlves räägiti meile, et Jumalat pole olemas.
Pidime kummardama riigijuhte Kim Il-suni ja Kim Jong-ili.
Riigi põhiseadus tagab usuvabaduse, kuid seda ei toetata.
- Milline on uskliku elu Põhja-Koreas?
- Mu pere kogunes laupäeviti meie korteri tagatoas.
Palvetasime, laulsime ja lugesime sosinal Piiblit.
Pyongyangi nimetati vanasti Oriendi Jeruusalemmaks.
1945. aastal oli 13 protsenti selle elanikest kristlased.
See oli kristluse keskus Korea poolsaarel.
Pool sajandit hiljem tegi Kimi usk temast sihtmärgi.
Vanemad jätsid mind tihti koosoleku ajaks õue valvama.
Pidime tegutsema salaja.
Koosolekutel hakkas käima sõpru ja lähisugulasi.
Mu vanaemal oli hiinakeelne Piibel Jaapani võimu ajast.
Ta tõlkis selle käsitsi korea keelde. Saime piiblisõnast jõudu.
Võimud said peagi teada, et ta isa oli kristlane.
Ta oli rätsep. Politsei kahtlustas teda.
Arvame, et tema töökotta ja rõivaisse peideti pealtkuulamisseadmed.
Võimud said 1994. a teada, et isa kuulus keelatud kogudusse.
Kodu otsiti läbi, isa ja onu vahistati.
Nad sattusid ilmselt ühte Põhja-Korea kuuest vangilaagrist.
- On sul see päev meeles?
- Olin koolis, kui isa vahistati. Ma ei unusta seda päeva iial.
Ta kallistas mind enne lahkumist ja käskis ettevaatlik olla.
Ta ütles igal hommikul,
et võimud võtavad meid veel kinni ja peame kord oma usu eest maksma.
Vastasin tihti, et järgin Jeesust surmani.
Põhja-Korea vangilaagrites on ca 200 000 poliitvangi,
ligi 30 000 neist on kristlased.
Rezhiimi süüdistatakse jätkuvalt inimõiguste rikkumises.
Won Jae-chun on Lõuna-Korea õigusteaduste professor.
Neid peetakse kurjategijaiks ja terroristideks.
Neid süüdistatakse riikliku julgeoleku ohustamises.
Meie andmeil hukatakse videol Põhja-Korea kristlasi.
Surmanuhtlus koheselt täide viia!
Valmis olla!
Tuld!
- Kas usud, et su isa elab?
- Ei. Kõik teavad, mis kristlasi Põhja-Koreas vahistamise järel ootab.
Nad ei pääse eluga.
Tean, et mu isa on Taevas.
Ta palvetab Põhja-Korea ja mu pere eest.
Kimi emal, vanaemal, õdedel-vendadel õnnestus mägedesse põgeneda.
Hiina pastor aitas Kimi 2005. a üle Tumeni jõe Hiinasse.
Pere tuli mõne kuu pärast järgi.
Teadsin, et vahelejäämise korral satun vangilaagrisse.
Meie pere põgenes tagakiusu pärast.
Täna on Kim abielus. Tal on väike poeg.
Olen tema üle uhke. Pere on palju üle elanud.
Minu silmis on ta kangelane.
Kim annab austust mehele, kes andis oma elu.
Meie riigis õpetati, et Jumalat pole olemas.
Kuid isa õpetas teisiti. Ta armastas Kristust ja suri selle eest.
Kim unistab naasta Pyongyangi
ja rääkida põhjakorealastele Jumala armastusest.
George Thomas, CBN News, Soul, Lõuna-Korea
67-aastane presbüteri pastor pääses Kasahstanis vanglast.
Teda süüdistati koguduseliikme tervise kahjustamises.
Ta mõisteti süüdi, vaatamata "ohvri" väidetele, et see ei vasta tõele.
Kohus lühendas 4-aastast karistust ja loobus ülejäänud süüdistustest.
Ta peab maksma 11 000 USD suuruse trahvi.
Astana koguduse sõnul on pastorit ja kogudust tabanud tagakiusamine.
Sotši olümpiamängudel jagavad ameeriklased turistidele evangeeliumi.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Sotši saabus sadu tuhandeid olümpiakülalisi kogu maailmast
oma sportlasi kannustama. Mõned tulid evangeeliumi kuulutama.
Küsitlesin Lõuna-Baptistide Liidu Sotši kampaania juhti Marc Hooksi.
Mida teie tiimid Sotšis teevad?
Kampaania Engage Sochi koondab kogu USA lõuna-baptiste.
Nad tulid Sotši oma usust rääkima.
Püüame mängude ajal inimesteni jõuda.
Lisaks panustame jätkuvalt koguduste rajamisse.
Sotši saabujad jagavad evangeeliumi, külvavad seemet
ning loovad suhteid, ja tähtsaimana, kohtuvad inimestega.
Meie rühmad kuulutavad evangeeliumi kõikjal Sotšis.
Kas inimesed on vastuvõtlikud?
Inimesed on avatud kontaktidele, vestlustele ja evangeeliumile.
Paljud on usule tulnud.
Paljud on tahtnud kristlusega tutvust teha.
Usklikud on meid avasüli ja tänulikult vastu võtnud.
Sotši mänge varjutasid julgeoleku- ohud ja terroristide ähvardused.
Kas see on teie tööd mõjutanud?
Üldiselt võime ameeriklastena öelda,
et meid on väga hästi vastu võetud. Tunneme end turvaliselt.
Valitsuse turvatöö õnnestus, nagu lubatud.
Võimud on töötanud delikaatselt.
Peame läbima turvakontrolle,
kuid vabatahtlikud ja võimud on olnud väga sõbralikud.
Kuidas saame teie eest palvetada?
Üks projekti etapp on läbi. Liigume järgmise juurde.
Palvetage, et suudaksime kuulutada neile, kes veel kuulnud pole.
Hoolitseme järeltöö ja jüngriõpetuse eest.
Paluge, et inimesed tuleks usule, et neist saaksid jüngrid
ja nad ühineksid kogudustega.
Marc Hooks, aitäh intervjuu eest!
Aitäh, et palvetate Sotši ja meie töö eest.
Kas teadsid, et Ameerika esimene misjonär oli endine ori?
Üks naine tutvustab afro-ameerika kogudusele selle misjoniajalugu.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
USAs on veebruar afro-ameeriklaste ajaloo kuu.
Afro-ameeriklasi õhutatakse misjonitöö traditsioonidega liituma.
Kohtusime afro-ameerika misjonitöö juhiga.
Afro-ameerika kultuuri rikkust kuuleb kirikulauludes.
Sellega on seotud töö, mis ulatub väljaspoole kirikuseinu.
Peame naasma oma juurtele.
Kui misjonitööd alustasin, küsiti teiste rahvaste seas,
kas on olemas ka afro-ameerika misjonäre.
USA esimene misjonär oli George Liele,
endine ori, kes rajas Savannah's aafriklaste baptistikoguduse,
enne kui siirdus 1782. a Jamaikale kogudusi rajama.
Brenda Stratton räägib sellest tihti.
Ta julgustab misjonitööle oma teenistuses Message to Nations.
Jumal kutsus mind misjonitööle, kui olin väike tüdruk.
Arvasin, et misjonär on krunniga naine, kes läheb igaveseks Aafrikasse.
Ma ei tahtnud midagi sellist.
Jumal kutsus mind lausega: "Vasta orjanaise palvele.
Ta palvetas, et tema lapsed oleksid tõeliselt vabad.
Saadan sind tema palvete tõttu inimesi vabastama."
Stratton viib Ghana savionnikülla elektrit ja arvutiklassi.
Statistika valguses on tööd veel väga palju.
Christianity Today artikli järgi
on Lõuna-Baptisti Liidu afro-ameerika koguduste arv
kasvanud viimase aastakümnega 80% ehk 3400ni.
Ometi on liidu 4 900 misjonärist afroameeriklasi vaid 27.
Maailm teab,
et afro-ameeriklased kannatasid orjust ja teisi julmusi.
Eriti nüüd, kui USA-l on afro-ameeriklasest president,
huvitab inimesi, kuidas Jumal on meid probleemidest üle aidanud.
Strattoni väitel võivad vähese misjonitöö põhjuseks
olla vaesus ja argiprobleemid.
Misjonitöö hõlmab kõiki. Jumal ütles: "Jeruusalemm, Juuda
ja maa ääred." See pole valik. Käsk anti kõigile.
Tööd jätkub kõigile. Pole vaja üht teiste arvelt eelistada.
Misjonipõllul on kõik unikaalsed.
Afro-ameerika kogudus muutus varjupaigaks.
Sellest sai kunstlik kultuur. Ma ei mõtle seda lugupidamatult.
See oli Püha Vaimu ja haavatud, hüljatud rahva koostöö.
Nad leidsid varjupaiga Temas.
Seepärast teeb YWAM-i juht John Dawson Strattoniga koostööd.
Ta julgustab afro-ameeriklasi misjonipõllule minema,
ja mitte ainult Aafrikasse.
Väidetavalt on korealastel Jaapani evangeliseerimisel võtmeroll,
kuid jaapanlasi tõmbab gospel.
Muusika võib avada ukse misjonipõllule,
kus on palju lõikust, kuid vähe töötegijaid.
Strattoni ja Dawsoni töö kannab vilja.
Afro-ameerika misjonäride arv
on tõusuteel. Jätkame hetke pärast.
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Piibli sõnul räägib Jumal öistes nägemustes.
Kas Jumal räägib endiselt unede kaudu?
Unede läbi Jumal hoiatab, õpetab, inspireerib,
kutsub palvetama ja ehitab meie usku.
Gordon Roberston õpetab DVD-l Visions of the Night,
kuidas Jumal rääkis Piiblis inimestega unedes,
kuidas teada, kas uni on Jumalast, mida teha, kui Jumal unes kõnetab,
ja kuidas mõista Jumala plaane.
Uned võivad rääkida, mida Jumal tahab, et teeksime.
Võid näha und headest tegudest, mis Jumal on sinu jaoks valmistanud,
ja leida rahulduse, mille võib anda vaid Tema.
Saadame DVD sulle kingiks, kui hakkad 700-Klubi partneriks.
CBNi Operatsioon Õnnistus toetab inimkaubanduse vastast tööd Nepaalis
osaledes projektis ja toetades piiripunkti India ja Nepaali vahel.
Töötajad päästavad piiril inimkaubandusohvreid.
Tüdrukud viiakse turvakodusse, kus nad saavad abi ja ametikoolitust.
Tüdrukuid meelitatakse töökohalubadustega.
Operatsioon Õnnistus pakub külades koolitust ja olulisi vahendeid.
Võtame vastu reportaažiideid.
Neid võib jätta uudiste Facebooki lehele.
Kui nad meile meeldivad, kuulete meist peagi.
Wendy naaseb järmisel nädalal. Kohtumiseni! Jumala õnnistust.
Tõlge: Monika Jaaguri